|  |  |
| --- | --- |
|  |  |

Na temelju članka 35. Zakona o lokalnoj i područnoj (regionalnoj) samoupravi („Narodne novine“ broj: 33/01, 60/01, 129/05, 109/07, 125/08, 36/09, 150/11, 144/12, 123/17, 98/19 i 144/20) i članka 46. stavka 3. točke 6. Statuta Grada Staroga Grada („Službeni glasnik Grada Staroga Grada“ broj: 12/09, 3/10, 4/13, 5/13, 6/18 i 2/20), Gradsko vijeće Grada Staroga Grada, na XXXVIII. sjednici održanoj dana 11. veljače 2021. godine, donosi

**O D L U K U**

**o smanjenju zakupnine poslovnih prostora u vlasništvu Grada Staroga Grada**

**Članak 1.**

Ovom Odlukom utvrđuju se uvjeti i način provedbe mjera koje se odnose na smanjenje zakupnine poslovnih prostora u vlasništvu Grada Staroga Grada za razdoblje 2020. godine i prvih šest mjeseci 2021. godine, a radi ublažavanja negativnih posljedica na poslovanje gospodarstvenika nastalih kao posljedica nastupanja posebnih okolnosti uzrokovanih epidemijom bolesti COVID-19.

**Članak 2.**

Odredbe ove Odluke primjenjuju se za sve postojeće ugovore o zakupu neovisno o tome kada su sklopljeni te sve djelatnosti koje se u istima obavljaju izuzev ugovora koji su zaključeni sa zakupnicima koji obavljaju djelatnosti koje nisu obuhvaćene Odlukom o nužnim epidemiološkim mjerama kojima se ograničavaju okupljanja i uvode druge nužne epidemiološke mjere i preporuke radi sprječavanja prijenosa bolesti COVID-19 putem okupljanja („Narodne novine“ broj: 141/20, 1/21, 2/21 i 8/21).

**Članak 3.**

Smanjenje zakupnine odobrava se zakupnicima poslovnih prostora iz članka 2. ove Odluke na sljedeći način:

* 50% smanjenje zakupnine za 2020. godinu.

**Članak 4.**

Ova Odluka predstavlja osnovu za smanjenje zakupnine u visini kako je to pripisano prethodnim člancima slijedom čega nije potrebno podnositi posebne zahtjeve niti zaključivati dodatke postojećim ugovorima.

**Članak 5.**

Za provedbu ove odluke zadužuje se Odsjek za računovodstvo, proračun i financije.

**Članak 6.**

Ova Odluka stupa na snagu prvog dana od objave u „Službenom glasniku Grada Staroga Grada“.



REPUBLIKA HRVATSKA

SPLITSKO-DALMATINSKA ŽUPANIJA



GRAD STARI GRAD

***Gradsko vijeće***

KLASA: 372-02/21-01/1 PREDSJEDNIK

URBROJ: 2128/03-21-2 *Teo Bratanić*

Stari Grad, 11. veljače 2021. godine